Hardloop-legende ernstig beseer in tref-en-trap | Maroela Media
Sonja Laxton (regs). Foto: Facebook
Die hardloop-legende Sonja Laxton (65) is in 'n ernstige toestand in die hospitaal nadat sy glo Sondagoggend deur 'n motor omgery is terwyl sy geoefen het.
Wesley Botton, sportjoernalis van The Citizen, het die nuus op Twitter bevestig: "Kim Laxton het bevestig dat haar ma, Sonja, vanoggend in 'n tref-en-trap-ongeluk betrokke was terwyl sy geoefen het. Laxton is kritiek maar stabiel in die Milpark-hospitaal met gebreekte skouers en elmboë, gebreekte ribbes en 'n rugbesering." Botton sê Kim het ook bevestig dat die bestuurder van die motor wat haar ma getref later aangekeer is. Nóg 'n legende van Suid-Afrikaanse atletiek, Bruce Fordyce, het op Twitter gesê: "Suid-Afrika se beste langafstandatleet Sonja Laxton ernstig beseer deur 'n motor terwyl sy gehardloop het. Ons gedagtes is met jou."
Laxton het in Oktober vanjaar haar 80ste Spar-vrouewedloop voltooi. Laxton het oor die jare verskeie titels ingepalm. Sy was onder meer die eerste atleet om nasionale kleure te kry in al drie vertakkings van atletiek naamlik pad-, baan-en veldwedlope. Laxton het ook verskeie rekords opgestel.
Lei ek reg af – die bestuurder het weggery en haar net so gelos ?
Sterkte en spoedige herstel word haar toegewens.
Ag my mens word asb gou gesond. Jy is die een, en op daardie ouderdom nog te kan oefen is net genade van bo. Ons wat hierdie berig lees sal vir seker op ons knieë sak, al is ons nie altlete nie, vir jou 'n spoedinge beterskap toebid
Wil net vir die Laxton familie sterkte toe wens. Eks baie bly die gemors is aangekeer en hoop maroela media hou ons op hoogte en asb publiseer die monster se naam.
Dis net swakkelinge wat weg jaag van n ongeluks toneel af. Ek bid Sonja n spoedige herstel toe. Dinge sal nie weer vir haar dieselfde kan wees nie.